ปกติทานยาคุมซินโฟเนียร์ค่ะ ตั้งแต่เดือนก.ค.ปีที่แล้ว ประจำเดือนมาสม่ำเสมอทุกเดือนแค่ปริมาณน้อยกว่าก่อนหน้าที่จะทานยาคุมค่ะ แล้วเพิ่งจะเป็นเดือนนี้ที่ประจำเดือนยังไม่มาเลย ขึ้นแผงใหม่เม็ดที่3แล้วค่ะ (ปกติประจำเดือนจะมาวันที่หมดแผงเก่าพอดี) ภายในเดือนนั้นมีเพศสัมพันธ์3-4ครั้งค่ะแต่ใช้ถุงยางทุกครั้งและมั่นใจว่าถุงยางไม่รั่วค่ะ แล้วก็ไม่ได้ลืมยาคุมค่ะ กินทุกวันสม่ำเสมอ อยากทราบว่สเป็นเพราะเหตุผลไหนได้บ้างคะที่ประจำเดือนไม่มา
สวัสดีค่ะ หากกินยาคุมทุกวันอย่างสม่ำเสมอนั้น โอกาสจะตั้งครรภ์แทบจะไมมี เพราะจะไม่มีการตกไข่ค่ะ สามารถมีเพศสัมพันธ์ไม่ป้องกันได้ ก็แทบจะไม่ทำให้เกิดการตั้งครรภ์ และยิ่งถ้าป้องกันด้วยถุงยางอีกชั้น โอกาสยิ่งน้อยลงไปการที่ไม่มีเลือดประจำเดือนมาตอนยาหมดแผงนั้น อาจจะเกิดจากผนังมดลูกที่บางลงจากการกินยาคุมมานานๆก็เป็นได้แนะนำการตรวจยืนยันการตั้งครรภ์ด้วยชุดตรวจการตั้งครรภ์ทางปัสสาวะ ซึ่งให้ผลบวกได้10-14 วันหลังปฏิสนธิ ถ้าไม่ตั้งครรภ์จริงๆ สามารถเริ่มยาคุมแผงต่อไปได้เลย ไม่ต้องรอให้ประจำเดือนมา